2018. gada 21. novembrī Noteikumi Nr. 709

Rīgā (prot. Nr. 53 25. §)

**Grozījumi Ministru kabineta 2009. gada 10. februāra noteikumos Nr. 137 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām"**

Izdoti saskaņā ar

Iekšlietu ministrijas sistēmas iestāžu un

Ieslodzījuma vietu pārvaldes amatpersonu

ar speciālajām dienesta pakāpēm

dienesta gaitas likuma

44. panta otro daļu

1. Izdarīt Ministru kabineta 2009. gada 10. februāra noteikumos Nr. 137 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām" (Latvijas Vēstnesis, 2009, 31. nr.; 2010, 8. nr.; 2012, 62. nr.) šādus grozījumus:

1.1. svītrot 1. pielikuma 3.1. apakšpunktā, 11., 13., 23., 25., 29., 30., 50., 59. un 82. punktā vārdus "un Drošības policijas";

1.2. izteikt 1. pielikuma 1.1. apakšpunktu šādā redakcijā:

"1.1. tumši zila – Valsts policijas un Valsts policijas koledžas (turpmāk – Valsts policija) amatpersonu formas tērpiem;";

1.3. aizstāt 1. pielikuma 1.2. apakšpunktā vārdus "un Valsts robežsardzes kuģošanas līdzekļu amatpersonu formas tērpiem" ar vārdiem "Valsts robežsardzes kuģošanas līdzekļu un Iekšējās drošības biroja amatpersonu formas tērpiem";

1.4. izteikt 1. pielikuma 2.1. apakšpunktu šādā redakcijā:

"2.1. karmīnsarkana – Valsts policijas, Valsts policijas koledžas, Iekšējās drošības biroja, Valsts ugunsdzēsības un glābšanas dienesta un Ieslodzījuma vietu pārvaldes pulkvežu formas tērpiem;";

1.5. papildināt 1. pielikuma 3.2. apakšpunktu aiz vārdiem "Valsts ugunsdzēsības un glābšanas dienesta" ar vārdiem "un Iekšējās drošības biroja";

1.6. izteikt 1. pielikuma 4.1. apakšpunktu šādā redakcijā:


"4.1. karmīnsarkana – Valsts policijas, Iekšējās drošības biroja, Valsts ugunsdzēsības un glābšanas dienesta un Ieslodzījuma vietu pārvaldes ģenerāļu formas tērpiem;";

1.7. papildināt 1. pielikuma 19. punktu aiz vārdiem "atpazīšanas zīme" ar vārdiem "bet Iekšējās drošības biroja amatpersonām virs kreisās krūšu kabatas – Iekšējās drošības biroja atpazīšanas zīme";

1.8. papildināt 1. pielikuma 25. punktu aiz vārdiem "Valsts ugunsdzēsības un glābšanas dienesta" ar vārdiem "un Iekšējās drošības biroja";

1.9. papildināt 1. pielikumu ar 34.1punktu šādā redakcijā:

"34.1 Iekšējās drošības birojam – baltas krāsas trikotāžas polo krekls ar īsām iešūtām piedurknēm, vienrindas triju pogu (diametrs – 14 mm) aizdari pa aizdarsloksni, divām uzšūtām krūšu kabatām ar vienu pogu (diametrs – 14 mm) katrā pārlokā. Uz plecu vīlēm – uzpleči ar pārvalkiem, vienu pogu un dienesta pakāpes zīmēm. Virs labās kabatas – uzšuve ar uzvārdu. Uz kreisās piedurknes – iestādes emblēma. (30.1attēls)



30.1attēls"

1.10. izteikt 1. pielikuma 39.1. apakšpunktu šādā redakcijā:

"39.1. Valsts policijas, Iekšējās drošības biroja un Ieslodzījuma vietu pārvaldes amatpersonu formas tērpiem – vidū 11 mm plats un 11 mm augsts vairogs, pa diagonāli – valsts karoga krāsu salikums, virs vairoga – trīs 3 mm augstas piecstaru zvaigznes zelta krāsā (35. attēls);";

1.11. aizstāt 1. pielikuma 50. punktā vārdus "(Valsts ugunsdzēsības un glābšanas dienesta amatpersonām – melnā krāsā)" ar vārdiem "(Valsts ugunsdzēsības un glābšanas dienesta un Iekšējās drošības biroja amatpersonām – melnā krāsā)";

1.12. izteikt 1. pielikuma 50. punktā ietvertā 47. attēla nosaukumu šādā redakcijā:

"Vasaras cepure Valsts robežsardzes, Valsts ugunsdzēsības un glābšanas dienesta un   
Iekšējās drošības biroja amatpersonām

47. attēls";

1.13. izteikt 1. pielikuma 78. punkta trešo teikumu šādā redakcijā:

"Valsts ugunsdzēsības un glābšanas dienesta un Iekšējās drošības biroja amatpersonu formas tērpiem uzpleču apmales apstrādātas ar apmalojumu karmīnsarkanā krāsā, bet minētā dienesta un biroja pulkvežiem, pulkvežleitnantiem un majoriem – parādes formas tērpiem izšūtas atšķirības zīmes ar metalizētiem zeltītas krāsas diegiem.";

1.14. svītrot 1. pielikuma 80.5. apakšpunktu;

1.15. svītrot 1. pielikuma 80.8. apakšpunktu;

1.16. papildināt 1. pielikumu ar 80.11. apakšpunktu šādā redakcijā:

"80.11. Iekšējās drošības birojam – emblēma pie speciālā formas tērpa labās piedurknes 10 cm attālumā no pleca vīles. Emblēmai ir apaļa forma, un tās centrā izvietots stilizēts dzirnakmens sudraba krāsā. Augšējā daļā – uzraksts "IEKŠĒJĀS DROŠĪBAS BIROJS" sudraba krāsā, apakšējā daļā – uzraksts "LATVIJAS REPUBLIKA" sudraba krāsā. Apkārt emblēmai apmalojums sudraba krāsā. (88.3attēls)



88.3attēls"

1.17. papildināt 1. pielikumu ar 87.2punktu šādā redakcijā:

"87.2 Iekšējās drošības biroja amatpersonām uz formas tērpa krekla virs kreisās krūšu kabatas ir uzšuve melnā krāsā ar dzeltenu apmali un uzrakstu "IDB". Uzšuves garums – 100 mm, platums – 20 mm, burtu augstums – 12 mm. (99.1attēls)



99.1attēls"

1.18. svītrot 2. pielikuma 4. un 5. nodaļu;

1.19. papildināt 2. pielikumu ar 7. nodaļu šādā redakcijā:

"**7. Iekšējās drošības biroja formas tērpu un atšķirības zīmju,   
speciālā apģērba, individuālo aizsardzības līdzekļu, ekipējuma un   
inventāra veidi un to izsniegšanas normas**

**7.1. Iekšējās drošības biroja formas tērpu un atšķirības zīmju veidi un**

**to izsniegšanas normas**

|  |  |  |  |
| --- | --- | --- | --- |
| Nr.  p. k. | Priekšmeta nosaukums | Daudzums  (vienam cilvēkam) | Lietošanas ilgums (gadi) |
| 1. | ziemas cepure | 1 gab. | 5 |
| 2. | ziemas cepure (adīta) | 1 gab. | 3 |
| 3. | vasaras cepure | 1 gab. | 3 |
| 4. | parādes cepure (vīriešu, sieviešu) | 1 gab. | 5 |
| 5. | ziemas virsjaka | 1 gab. | 5 |
| 6. | virsjaka | 1 gab. | 3 |
| 7. | virskrekls | 1 gab. | 3 |
| 8. | parādes žakete (vīriešu, sieviešu) | 1 gab. | 5 |
| 9. | bikses | 1 gab. | 3 |
| 10. | parādes bikses, parādes svārki | 1 gab. | 5 |
| 11. | balts krekls ar garām piedurknēm | 2 gab. | 5 |
| 12. | balts krekls ar īsām piedurknēm | 2 gab. | 5 |
| 13. | balta blūze ar garām piedurknēm | 2 gab. | 5 |
| 14. | balta blūze ar īsām piedurknēm | 2 gab. | 5 |
| 15. | pulovers | 1 gab. | 3 |
| 16. | polo krekls | 2 gab. | 3 |
| 17. | T krekls | 2 gab. | 3 |
| 18. | kaklasaite | 2 gab. | 5 |
| 19. | saišu zābaki | 1 pāris | 3 |
| 20. | kurpes (vīriešu, sieviešu) | 1 pāris | 5 |
| 21. | cimdi (pirkstaiņi) | 1 pāris | 5 |
| 22. | šalle | 1 gab. | 5 |
| 23. | bikšu siksna | 1 gab. | 5 |
| 24. | uzpleču pārvalki | 3 pāri | izsniedz kopā ar formas tērpu |
| 25. | uzvārda uzšuve | 1 komplekts  (3 gab.) | 5 |
| 26. | zīmotne "LV" | 3 komplekti | izsniedz kopā ar formas tērpu |
| 27. | atšķirības zīmes | 3 komplekti | izsniedz kopā ar formas tērpu |
| 28. | uzšuve "IDB" | 3 gab. | izsniedz kopā ar formas tērpu |
| 29. | uzšuve (LV karogs) | 3 gab. | izsniedz kopā ar formas tērpu |

**7.2. Iekšējās drošības biroja speciālā apģērba, individuālo aizsardzības līdzekļu, ekipējuma un inventāra veidi un to izsniegšanas normas**

|  |  |  |  |
| --- | --- | --- | --- |
| Nr.  p. k. | Priekšmeta nosaukums | Daudzums  (vienam cilvēkam) | Lietošanas ilgums (gadi) |
| 1. | plānā termoveļa (krekls, bikses, zeķes) | 1 komplekts | 3 |
| 2. | platā bikšu josta | 1 gab. | 6 |
| 3. | speciālie aizsargcimdi | 1 pāris | 3" |

2. Noteikumi stājas spēkā 2019. gada 1. janvārī.

Ministru prezidents Māris Kučinskis

Iekšlietu ministrs Rihards Kozlovskis